જમાલપોરના કૌશલ્યાપાર્ક સોસાયટીના રહીશ ગુલાબરાવ શ્વાણરાવ જડે આજે બપોરે 12 કલાકે દૂધ લેવા નીકળ્યા હતા. તેઓ ગણદેવી રોડ પર રાધેશ્યામ સોસાયટી નજીકથી પસાર થઈ રહ્યા હતા. એ વખતે બે અજાણ્યા શખ્સ તેમની પાસે આવ્યા હતા. તેમણે પોલીસની ઓળખ આપી જણાવ્યું હતું કે 'અમે પોલીસ છીએ, આગળ ચેકિંગ ચાલી રહ્યું છે, તેથી તમારી ગળાની ચેઈન અને વીટી તમારા રૂમાલમાં મુકી દો' અત્યારે ચોરીઓ બહુ થાય છે, એમ કહી ગઠિયા વૃદ્ધના દાગીના ઉતારવામાં મદદ કરવાના બહાને તે લઈને બાઈક ઉપર ફરાર થઈ ગયા હતા.